*Obecné zastupiteľstvo obce Dlhé Stráže na základe ust. § 6 ods. 12 písm. c) a písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších právnych predpisov a v súlade s ust. §6 ods.1 a s  ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov vydáva pre územie obce Dlhé Stráže toto*

**VŠEOBECNE ZÁVÄZNÉ NARIADENIE OBCE DLHÉ STRÁŽE č. 3/2017**

**o financovaní základných umeleckých škôl, jazykových škôl, materských škôl a školských zariadení z rozpočtu obce Dlhé Stráže (ďalej len „VZN “).**

**§1**

**Všeobecné ustanovenia**

1. Obec Dlhé Stráže rozpíše každoročne finančné prostriedky poukázané podľa zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov pre školy a školské zariadenia ktorých zriaďovateľom je obec, cirkev alebo náboženská obec, súkromná fyzická alebo právnická osoba a ktoré sú na základe rozhodnutia Ministerstva školstva, vedy, výskumu a športu SR (ďalej len „MŠVVaŠ SR“) zaradené do siete škôl a školských zariadení Slovenskej republiky.
2. Toto všeobecne záväzné nariadenie upravuje:

* spôsob financovania základných umeleckých škôl, jazykových škôl, materských škôl a školských zariadení na území obce Dlhé Stráže (ďalej len „škôl a školských zariadení“)
* spôsob financovania centier voľného času na území obce Dlhé Stráže (ďalej len „CVČ“),
* podrobnosti poskytovania finančných prostriedkov na záujmové vzdelávanie detí v centrách voľného času, ktoré sú zriadené mimo územia obce Dlhé Stráže a ktoré poskytujú záujmové vzdelávanie detí vo veku od 5 rokov do dovŕšenia 15 rokov veku, s  trvalým pobytom v obci Dlhé Stráže

**Článok I.**

**Spôsob financovania základných umeleckých škôl, jazykových škôl, materských škôl a školských zariadení na území obce Dlhé Stráže**

**§ 2**

1. Objem finančných prostriedkov v rozpočte obce Dlhé Stráže sa na školy a školské zariadenia rozpisuje na príslušný kalendárny rok podľa počtu detí a žiakov na základe štatistického zisťovania MŠVVaŠ SR, ktorý škola a školské zariadenie vykázala v štatistickom výkaze 40-01 a ktoré sú prijaté do škôl a školských zariadení na základe právoplatného rozhodnutia príslušnej školy a školského zariadenia k 15. septembru predchádzajúceho kalendárneho roka, ak nie je ďalej uvedené inak.
2. Obec financuje náklady na žiakov školského klubu detí (ďalej len „ŠKD“) podľa počtu žiakov prijatých do ŠKD k 15. septembru predchádzajúceho kalendárneho roka.
3. Riaditeľ školy a školského zariadenia v zriaďovacej pôsobnosti obce a neštátny zriaďovateľ predložia údaje o počte prijatých detí a žiakov podľa stavu k 15. septembru príslušného školského roka, najneskôr **do 30. septembra** príslušného školského roka.

**§ 3**

1. Obec poskytne neštátnemu zriaďovateľovi základnej umeleckej školy, jazykovej školy, materskej školy a školského zariadenia zriadeného na území obce, ak o to požiada, **z finančných prostriedkov poukázaných podľa zákona č. 564/2004 Z. z.** o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov **dotáciu najmenej vo výške 88 %** zo sumy určenej na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia v zriaďovateľskej pôsobnosti obce.

Finančné prostriedky na dieťa / žiaka sa poskytujú v celých eurách zaokrúhlene smerom nahor. Výška finančných prostriedkov na prevádzku a mzdy na dieťa / žiaka v členení podľa typu zriaďovateľa a je uvedená v prílohe č. 1 tohto VZN.

1. Obec Dlhé Stráže poskytne finančné prostriedky podľa tohto VZN pre školy a školské

zariadenia zaradené do siete škôl a školských zariadení SR pôsobiace na území obce :

* Základná škola Dlhé Stráže bez  právnej subjektivity v zriaďovateľskej pôsobnosti obce Dlhé Stráže, ktorej súčasťou sú školské zariadenia:
* Školský klub detí
* Materská škola Dlhé Stráže s bez právnej subjektivity v zriaďovateľskej pôsobnosti obce Dlhé Stráže.
* Školská jedáleň

**Článok II.**

**Podrobnosti poskytovania finančných prostriedkov na záujmové vzdelávanie detí v centrách voľného času mimo územia obce Dlhé Stráže.**

**§ 4**

1. Obec môže, na základe individuálnej žiadosti, poskytnúť finančné prostriedky aj na záujmové vzdelávanie detí v CVČ, ktoré sú zriadené mimo územia obce Dlhé Stráže a ktoré poskytujú záujmové vzdelávanie detí vo veku od 5 rokov do dovŕšenia 15 rokov veku, s  trvalým pobytom v obci Dlhé Stráže.
2. Žiadateľom o poskytnutie finančných prostriedkov na záujmové vzdelávanie detí v CVČ môže byť len také CVČ a v prípade, že nemá právnu subjektivitu tak jeho zriaďovateľ, ktoré je zaradené v sieti škôl a školských zariadení SR.
3. Písomná žiadosť sa predkladá na príslušný školský rok každoročne do 30. októbra.
4. Žiadateľ je povinný k žiadosti pripojiť zoznam detí, na ktoré požaduje finančné prostriedky od obce s uvedením mena a priezviska, dátumu narodenia a adresy trvalého pobytu. K žiadosti je povinný pripojiť aj  rozhodnutia o prijatí detí do CVČ.
5. Na základe kontroly prijatých žiadostí v prípade ich úplnosti a správnosti zašle obec žiadateľovi návrh zmluvy o poskytovaní finančných prostriedkov na financovanie daného CVČ, v ktorej bude zakotvené právo obce Dlhé Stráže kontrolovať údaje poskytnuté CVČ a tiež právo obce Dravce vykonávať finančnú kontrolu na úseku hospodárenia s pridelenými finančnými prostriedkami a kontrolovať efektívnosť a účelnosť ich využitia, tiež povinnosť žiadateľa preukázať použitie finančných prostriedkov a povinnosť prijímateľa vrátiť poskytnuté finančné prostriedky v prípade, že ich nepoužije v určenom termíne alebo na určený účel, tiež povinnosť uhradiť obci sankcie v prípade porušenia rozpočtovej disciplíny podľa zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
6. Obec poskytne finančné prostriedky len žiadateľovi, ktorý doručí obci v termíne do 30 dní od prevzatia návrhu zmluvy o poskytovaní finančných prostriedkov na financovanie daného CVČ podpísaný návrh tejto zmluvy. Obec poskytuje finančné prostriedky len na deti uvedené v zozname priloženom k zmluve.
7. Žiadateľ je povinný použiť poskytnuté finančné prostriedky len na mzdy a prevádzku CVČ.
8. Finančné prostriedky na dieťa / žiaka sa poskytujú v celých eurách zaokrúhlene smerom nahor.

**§ 5**

1. Výška príspevku na prevádzku a mzdy na dieťa/žiaka CVČ  je uvedená v prílohe č. 1 tohto VZN.

Výška príspevku je určená na každé dieťa vo veku od 5 do dovŕšenia 15 rokov veku s trvalým pobytom v obci Dlhé Stráže . Pokiaľ dieťa navštevuje viac CVČ táto suma sa rozdelí rovnakým dielom pre každé CVČ, ktoré dieťa navštevuje, pokiaľ toto centrum o finančné prostriedky obec požiada a splní podmienky pre ich poskytnutie.

1. Obec určuje, že finančné prostriedky na mzdy a prevádzku pre CVČ bude poskytovať vo dvoch platbách pozadu, najneskôr do 30. júna a do 30. decembra, vždy vo výške podľa platnej prílohy č. 1

**§ 6**

**Spoločné a záverečné ustanovenia**

1. Obec Dlhé Stráže vykonáva kontrolu údajov poskytnutých zriaďovateľom cirkevných a súkromných škôl a školských zariadení vrátane CVČ podľa tohto VZN ako aj kontrolu údajov poskytnutých základnými umeleckými školami, jazykovými školami, materskými školami a školskými zariadeniami vo svojej zriaďovateľskej pôsobnosti, podľa ktorých postupuje obec pri ich financovaní.
2. Ustanovenia tohto VZN sa v roku 2018 po prvý krát použijú pre dotácie na prevádzku a mzdy od 1. januára 2018.
3. Zmeny a doplnky tohto VZN schvaľuje Obecné zastupiteľstvo obce Dlhé Stráže nariadením.
4. Toto VZN bolo schválené uznesením Obecného zastupiteľstva v Dlhých Strážach č. 25/2017 zo dňa 15.12.2017.
5. VZN nadobúda účinnosť 15-tym dňom od jeho vyvesenia na úradnej tabuli obce Dlhé Stráže

V Dlhých Strážach, dňa 01.12.2017

...................................................................

Bc. Zdena Jurčíková

starostka obce

**Príloha 1 k VZN 3/2017**

1. **Výška finančných prostriedkov na prevádzku a mzdy na dieťa / žiaka v členení podľa typu zriaďovateľa na rok 2017**

|  |  |
| --- | --- |
| **Školy a školské zariadenia v zriaďovateľskej pôsobnosti obce Dravce** | **Výška príspevku na mzdy a prevádzku**  **na dieťa / žiaka**  **v €** |
| Materská škola, Dlhé Stráže | **2830** |
| Školský klub detí Dlhé Stráže | **610** |
| Školská jedáleň Dlhé Stráže | **459** |

1. **Výška finančných prostriedkov na záujmové vzdelávanie detí mimo územia obce Dlhé Stráže.**

Na jedno dieťa, ktoré je žiakom CVČ sa pre rok 2018 stanovuje príspevok vo výške **6,25 € / mesiac.**